Мөфти Алабугада татар телендә тәрбия бирүче “Ихсан” мәктәбен ачты

	Бүген, изге Мөхәррәм аеның 14-нче көнендә (2-нче сентябрьдә), Алабуга шәһәрендә күптән көтелгән сөенечле вакыйга булды: биредә Татарстан мөфтие Камил хәзрәт Сәмигуллин катнашында “Ихсан” (Әхлаклылык) урта гомуми белем бирү мәктәбе” хосусый белем бирү учреждениесе ачылды. Йөз балага исәпләнгән мәктәпне ачу куанычын уртаклашырга дип тантанага күпләгән кунаклар, район хакимияте һәм мәгариф бүлеге җитәкчелеге, күрше-тирә районнарның имам-мөхтәсибләре, иганәчеләр, төзүчеләр килде. 	 Мисал өчен, чарада Алабуга районы хакимияте башлыгы Рөстәм Нуриев, Татарстан мөселманнары Диния нәзарәтенең Аксакаллар шурасы рәисе Айрат хәзрәт Әюпов булды.  
	---	
Татарстан Диния нәзарәте

	№ --- | 02.09.2020	


